google/wiki40b huggingface dataset:
Bernt Johan Collet

Utmerkelser

Collet er kommandør av Dannebrogordenen fra 1988, hoffjegermester fra 1989 og kammerherre fra 2000, og mottok Dannebrogordenens hederstegn i 1993 og Den Kongelige Norske Fortjenstorden.
CONCACAF-mesterskapet for kvinner 1994

CONCACAF-mesterskapet i fotball for kvinner (CONCACAF's Women's Championship) i 1994 var den tredje turneringen for kvinnelandslag knyttet til CONCACAF. Det var også kvalifisering til VM i Sverige året etter. Vinneren, USA, og nummer to, Canada, ble kvalifisert til VM. Turneringen ble spilt i Montréal i Canada.
State Bank of India

State Bank of India (SBI) er Indias største bank. Den er eiet av den indiske regjering. SBIs hovedkvarter ligger i Mumbai. Banken ble etablert 1. juli 1955.

Logo

State Bank of Indias logo er en sirkel med en liten mann i midten. Sirkelen symboliserer det perfekte og mannen i sentrum, forretningslivet som er bankens virksomhet.
Jakt (båt)

Jakt er en bred, liten og hurtigseilende plattgattet frakteskute med én mast, trolig av nederlandsk opprinnelse. Jaktene hadde klyverbom og gaffelrigg med gaffelstorseil, toppseil og to eller tre forseil (fokk/klyver og eventuelt jager). Den hadde også som oftest en såkalt breifokk, et råseil med råa om lag ved gaffelkloa.

Etymologi

Betegnelsen jakt har sin opprinnelse i det hollandske uttrykket jacht eller jachtschip, som henviser til en hurtig seiler. Ordet er også opprinnelsen til det engelske uttrykket yacht, selv om denne betegnelsen beskriver en helt annen fartøytype – et større lystfartøy.

Om fartøyet

Jakten ble først og fremst bygget som ei hurtigseilende frakteskute for fjorder og nære kyststrøk, men større, nybygde jakter kunne også settes i fart over Atlanterhavet.
Båttypen ble bygget på grunnlag av de forskjellige båtbyggernes erfaringer og forestillinger om hvilke konstruksjonsdetaljer som gav de mest tjenlige egenskapene.
I nyere tid er ble større jakter ofte rigget med to master som galeaser, dvs aktermasta, mesanen, er lavere enn stormasta. En av grunnene til dette var at en da kunne greie seg med mindre mannskap for å håndtere riggen. Båtene ble likevel kalt jakter, eller også "Jaktegaleas".

Hardangerjakt

Hardangerjakt er en én-mastret kravellbygget seilskute med akterspeil, gaffelrigg og bomseil som var en populær fartøytype på slutten av 1800-tallet.
I hovedsak ble jakten brukt som fraktefartøy i kystfart spesielt for å frakte salt fisk fra Nord-Norge til Vestlandet.

Det finnes en rekke Hardangerjakter i dag som er restaurert og som brukes i turistnæringen.
«Anna af Sand» er Europas eldste flytende skip, sjøsatt i 1848, er bevart som et typisk eksempel på en Hardangerjakt. Skuta eies av Stavanger Sjøfartsmuseum.

Jakt og jekt

Jakt og jekt er to nære båttyper i størrelse, men som skilles både ved skrogform, konstruksjon og rigging. Betegnelsene er så like at de ofte feilaktig blir brukt om hverandre. Enkelte steder har betydningen jekt festet seg slik at den – fortsatt feilaktig – brukes om begge båttyper, som f.eks. i Ryfylke.
Jektene var ofte mindre, åpne eller halvdekkede båter, jaktene større med fast dekk. Jaktene var kravellbygde, mens jektene først var klinkbygde på nordisk manér.
Under seil er den mest iøynefallende forskjellen jektas råseil og høyreist forstevn mot jaktas gaffelrigg med baugspryd.
Når de større Hardangerjaktene dro med ved og frukt fra Hardanger til byene ved kysten, hadde de ofte en mindre jekt for salg med i lasten. I Rogaland fikk disse båtene kallenavnet Hardangergeit eller bare geit.
Meroloba

Utseende

Middelsstore, avlange, noe matte gullbasser uten metalliske farger. Kroppen er tegnet med lyse og mørke lengdestriper.

Utbredelse

Slekten er utbredt i Sørøst-Asia.
Buahaugen

Buahaugen er en setergrend i Øystre Slidre kommune i Valdres, Oppland fylke. Stølen ligger mellom Vangsjøen og Røyri. Buahaugen består av to støler, Lund og Haugen. Lund-stølen ble ryddet i 1847 og den andre ble ryddet omtrent på samme tid. I 1944 kom de tyske okkupasjonsmakten og brente opp selet til Haugen og Lund. I tillegg ble 4 hytter rundt Buahaugen brent.
Navnet kommer trolig av haugen der det var jakt- og fiskebuer.
I dag er det fortsatt aktiv seterdrift med kyr om sommeren på Buahaugen, og området preges ellers av fritidsboliger.
Fotball under Middelhavslekene 1971

Fotball under Middelhavslekene 1971. Fotball var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som fotball var med på programmet under Middelhavslekene. Det var kun en fotballturnering for menn, åtte lag deltok. Jugoslavia vant finalen med 1-0 over Tyrkia og Frankrike vant bronsefinalen mot Marokko med 1-0.
NM i bryting 2006

NM i bryting 2006 ble arrangert i Halden 25.-26. mars. Arrangør var Halden Atletklubb. Kongepokalen for menn ble vunnet av Audun Torp. Kongepokal for kvinner ble ikke utdelt.
Augusta (Georgia)

Augusta er en by i den amerikanske delstaten Georgia. Ved folketellingen i 2000 hadde byen et folketall på 195 182. Augusta ligger på Georgias grense mot Sør-Carolina, omkring 240 kilometer øst for Atlanta.
Ravi Shankar

Ravi Shankar (født 7. april 1920 i Varanasi, død 11. desember 2012 i San Diego, USA) var en bengalsk-indisk sitarspiller og komponist av indisk klassisk musikk. Av indiske musikere er han blant de som er best kjent i Vesten. Dette ble forsterket gjennom hans vennskap med George Harrison og at han derigjennom ble assosiert med The Beatles.
Shankar hadde fått opplæring av den store musikeren Alauddin Khan. Han giftet seg med en av Khans døtre, men de ble skilt.
Vennskapet med Harrison skulle føre til at Shankar opptrådte på noen av 60-tallets mest kjente festivaler, som Monterey Pop i 1967 og Woodstock i 1969. Han fikk også stor oppmerksomhet i forbindelse med sin opptreden på The Concert for Bangladesh i 1971.
Han er faren til sangerinnen Norah Jones og sitarspilleren Anoushka Shankar.
Ungolianth

Ungolianth er et fiktivt vesen fra J.R.R. Tolkiens univers. Der er hun et vesen fra den ytre tomhet, som kommer til Arda i det første tidevervet, trokket dit av Silmarillens lys. Der tar hun skikkelse som en kjempehunnedderkopp, og hun gjør en pakt med Morgoth for å få tak i Silmarillen. Da denne planen lyktes, vil hun beholde steinene selv, for å gjemme dem, i sitt uformelige indre, som alt annet hun begjærer. Hun overlister Morgoth, og kommer omsider, etter litt virring, til Midgard, hvor hun møter sin død. Men før det blir hun stammor til alle kjempeedderkoppene i Midgard, og blant dem Hutula.
Deinopsis erosa

Utseende

En liten (3-3,7 millimeter), ganske bred, mattsvart kortvinge. Kroppen er nærmest dråpeformet. Antennene er ganske tynne, også maksillepalpene er lange og tynne. Kroppen har kraftig mikroskulptur og virker ganske matt. Deinopsis-artene kan overfladisk minne noe om slekten Aleochara, kjennes imidlertid lett på de slanke antennene og de lange palpene.
Et annet påfallende trekk er at hale-vedhengene (cerci) er uvanlig lange og stikker ut fra bakkroppen, noe de sjelden gjør hos Aleocharinae.

Levevis

Denne arten lever på fuktige, sumpige steder som myrer og bredden av stilleflytende bekker.
Afrikas Champions League

Historikk

I 1997 Afrikas Champions League overtok etter de tidligere turneringene Afrikas Cup of Champions Clubs som eksisterte fra 1964–1996, CAF cup og CAF Cup Winners Cup.

Struktur

Turneringen starter vanligvis i januar og varer til november.
Turneringen er åpen for alle vinnere av nasjonale ligaer som er tilknyttet CAF, samt vinneren av turneringen året før. Fra 2004 fikk også de 12 best rangerte landene i CAF lov til å stille med sine 2 beste lag fra sin nasjonale liga. Disse landene rangeres på grunnlag av hvordan klubbene til nasjonene har gjort det i turneringen siste 5 år. Tilsammen består turneringen av 64 lag.
Turneringen starter med doble utslagskamper (hjemme – borte) i 3 runder, innledende (64 lag), 1 runde(32 lag) og 2 runde(16 lag). 
Taperne av 2 runde ender opp i turneringen Confederations Cup og møter de siste 8 lagene fra denne turneringen.
Vinnerne av 2 runde deles opp i 2 grupper med 4 lag i hver. De 2 beste fra hver gruppe kvalifiserer seg til semi-finaler og vinnerne herfra møtes i finalen.
Indre Østland Fotballkrets

4. divisjon

Antall lag: 14
Avdelinger: 2
Lag per avdeling: 7
Opprykksplasser: 2 (1 lag per avdeling)
Nedrykksplasser: ingen
ABDA Command

ABDA Command var under andre verdenskrig den allierte kommandoen i Det fjerne østen. Bokstavene sto for «American, British, Dutch and Australian». Den ble etablert i desember 1941 under general Archibald Wavell. Den ble oppløst allerede i februar 1942 og senere gjenopplivet som Southwest Pacific Command.
Ungkommunistene i Norge

Før 2006

Ungkommunistene i Norge ser på seg selv som NKUs åndelige etterfølger. Ungkommunistenes historie finnes derfor beskrevet under: Norges Kommunistiske Ungdomsforbund.

2006 - nåtid

Ungkommunistene ble dannet som følge av en konflikt mellom Norges Kommunistiske Parti (NKP) og Norges Kommunistiske Ungdomsforbund (NKU) som startet i 2004. Mye av konflikten er udokumenterbar, men kjernen var at NKP mente at det ikke var noen aktivitet i NKU og at dette forhindret rekruttering til NKP. 1. april 2006 vedtok NKP at NKU skulle gjenopprettes uten dets gamle lederskap. NKU ble registrert som organisasjon i Brønnøysundsregisteret med samme logo som før. Et landsmøte ble holdt 12. og 13. mai det samme år der representanter fra NKP møtte med medlemmer fra det gamle NKU og potensielle medlemmer som ble tatt opp i organisasjonen på landsmøtet. Organisasjonen fortsatte å virke som NKPs ungdomsorganisasjon, og fram til juli 2008 het organisasjonen NKU. Da hadde konflikten mellom NKP og det gamle NKU kommet opp i Oslo tingrett, hvor det endte med at begge parter ble tilkjent ansvar for konflikten, men det gamle NKU fikk rettighetene til navn og logo. Det ble da vedtatt at det gjenreiste NKU skulle skifte navn til Ungkommunistene i Norge (UngKom) og skifte logo.

Organisering

UngKoms ledelse var organisert selvstendig i samråd med NKPs sentralstyre frem til konstituering tidlig 2010. 23/24 mai 2010 holdt Ungkommunistene i Norge sitt konstituerende landsmøte, der de valgte et forbundsstyre, med følgende arbeidsutvalg: Jørgen Hovde (leder), Robin Bergseth (nestleder), Christer Sjøblom (sekretær), Fredrik Røe Brevig (internasjonal sekretær) og Anne-Catherin Gonzales (kasserer). NKP er representert i både forbundstyret og arbeidsutbalget ved deres leder Svend Haakon Jacobsen.
Tennis under Middelhavslekene 1983

Tennis under Middelhavslekene 1983. Tennis var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var sjette gangen som tennis var med på programmet under Middelhavslekene. Det var single- og doubleturneringer for både menn og kvinner
Ungarns Grand Prix 2018

Ungarns Grand Prix 2018 (offisielt navn: Formula 1 Rolex Magyar Nagydíj 2018) var et Formel 1-løp som ble arrangert 29. juli 2018 på Hungaroring. Det var det 12. løpet i Formel 1-sesongen 2018 og det 34. Ungarns Grand Prix.
Løpet ble vunnet av Mercedes-føreren Lewis Hamilton, som startet på pole position. Ferrari-føreren Sebastian Vettel kom på 2. plass, og teamkollegaen Kimi Räikkönen kom på 3. plass.
Den finske ortodokse kirke

Historie

Det har vært ortodokse kristne i Finland og Karelen fra områdene ble kristnet, men først bare i Karelen. Da Finland i 1809 ble erobret av Russland og ble et storfyrstedømme, kom det en sterk økning i tilslutning til den ortodokse troen. Dette var i stor grad på grunn av de mange innflyttende russiske statstjenestemennene. Kirken var en del av Sankt Petersburg bispedømme fram til 1892, da kirken ble et eget finsk bispedømme med navn Vyborg og Finland eparki.
Som følge av den russiske revolusjonen ble Finland selvstendig i 1917, og både den ortodokse og den lutherske kirken fikk status som statskirke. I 1921 gav den russiske patriarken Tikhon den finske ortodokse kirken autonomi fra den russisk-ortodokse kirke. Den finske kirken søkte seg i stedet til den ortodokse kirke i Konstantinopel, og i 1923 ble kirken et autonomt erkebispedømme under patriarken av Konstantinopel. Navnet ble da Karelen og hele Finland erkestift. Helsinki stift ble opprettet i 1940, Oulu stift i 1980.
Det er tre ortodokse kloster i Finland; i Heinävesi i Savolax, Valamo nye kloster og Lintula kloster.
Great Yarmouth

Historie

Navnet Yarmouth viser til munningen (mouth) av elven Yare; den eldste formen av dette navnet er Yernemuth. Byen ligger like ved stedet hvor romerne anla en militærleir ved elveoset, som de kalte Gariannonum, senere forvansket til Gernemwa. Mange fiskere fra Cinque Ports trakk til stedet i angelsaksisk tid, og da normannerne erobret landet i 1066 var det 70 borgere i Yarmouth. Henrik I utnevnte en reeve til å styre byen. I 1208 gav Johan borgerne privilegier tilsvarende de Oxford hadde. Disse ble senere forsterket i nye chartere, som bekreftet Great Yarmouths rettigheter i forhold til Little Yarmouth og Gorleston.
En latinskole ble opprettet i 1551. Den hadde tilhold i storhallen til det gamle sykehuset, som hadde blitt grunnlagt under Edvard I av Thomas Fastolfe. Den var stengt fra 1757 til 1860, men ble så gjenåpnet. I 1872 flyttet den til nye lokaler.
I mai 1845 ble byen rammet av en katastrofe da en hengebro kollapset. 79 mennesker omkom, langt de fleste av dem barn. Under andre verdenskrig ble Great Yarmouth bombet, men det meste av den gamle byen står. Blant annet finner man en mer enn to kilometer lang bymur fra middelalderen, hvorav over 2/3 er bevart. Elleve av de atten tårnene langs muren står også. På South Quay finner man et handelshus fra 1600-tallet blant tudor, georgianske og viktorianske bygninger. Innenfor dette kaiområdet ligger et område kjent som The Rows, et labyrintisk sammensurium av små smug. Det var opprinnelig hele 145 smug i det lille området, men noen av disse har forsvunnet som følge av bombingen under andre verdenskrig.
Sandra Svendsens hus

Sandra Svendsens hus er en fredet boligeiendom i Lillesand. Huset ble bygget av matrosen Søren Beintsen i 1724 og er typisk for den lokale byggeskikk på tidlig 1700-tall. Både kledningen og de smårutete rokokkovinduene er opprinnelige. Det er det eldste huset i Lillesand by og ligger sentralt til i Strandgada.
Rundt 1800 eide skipper Nils Christian Langaard huset.
Det nåværende navnet på huset kommer fra den tidligere eieren Sandra Svendsen. Hun bodde i huset fra 1923 til 1974, da hun døde i en alder av 101 år.
Det har vært mye diskusjon rundt dette huset fordi det har stått ubrukt og slitt i flere år.
Fuji Heavy Industries Ltd.

Fuji Heavy Industries Ltd. er et japansk industrikonsern som er mest kjent for produksjonen av bilmerket Subaru. Frimaet ble grunnlagt i 1953.
Vacerra

Utseende

Middelsstore (vingespenn 30-40 millimeter), brune smygere med skinnende hvite flekker på vingene, disse flyter ofte sammen til tverrbånd. Disse artene er noe mer kontrastrikt tegnede enn de fleste andre Hesperiinae.

Levevis

Larvene lever på gress og halvgress.

Utbredelse

Slekten er utbredt i Sør- og Mellom-Amerika.
Renhetens pris

Renhetens pris er en roman av den norske forfatteren Bergljot Hobæk Haff, utgitt i 1992.
Hovedpersonen, den unge ambisiøse inkvisitoren Salvadore de Crux er sendt av Den spanske inkvisisjonen for å undersøke en påstått djeveldyrkelse i kvinneklosteret i Oronez i Nord-Spania. Forhørene i klosteret, og etterhvert på slottet der den hovedmistenkte nonnen Beatrize de Mendoza er oppvokst, avdekker imidlertid lite håndfaste bevis på kjetteri.
Vanskelighetene tårner seg etterhvert opp for inkvisitoren, som må kjempe mot både synlige og usynlige fiender, og til slutt mot sin egen overbevisning og dobbeltmoral.
Boken skildrer onde mødre, forbudt kjærlighet, barn født i dølgsmål, hovmot og den blinde religiøse forfølgelsen som herjet det katolske Spania i form av Inkvisisjonens tribunaler på 1500-tallet.
Plateau de Beille

Plateau de Beille er et vintersportssted i Pyreneene. Det ligger i departementet Ariège i regionen Occitanie. Stedet ligger ca. 1790 meter over havet, mellom Tarascon-sur-Ariège og Ax-les-Thermes, nær grensen til Spania.

Tour de France

Plateau de Beille har vært målgang for Tour de France-etapper fem ganger, og skal være målgang på etappe 12 i 2015.
Med start i Les Cabannes (535 moh.), er stigningen opp til Plateau de Beille (1790 moh.) 15,8 km. Dette gir en stigningsprosent på 7,9%, med en maksimum på 10,8% i enkelte partier.
Diparinae

Utseende

Knøttsmå (oftest mindre enn 1 millimeter), mer eller mindre brunlige snyltevepser.
Hunnene er vanligvis vingeløse, de små hannene vingete. Bakkroppen hos hunnene er gjerne trukket ut til en brodd.

Levevis

Gruppen er parasitoider og har blitt registrert som snyltere på larver av snutebiller (Curculionidae), på egg-hylstere av knelere og på pupper av tsetsefluer (Glossinidae).

Utbredelse

Gruppen forekommer i alle verdensdeler, men med flest arter på den sørlige halvkulen.
Multinational Force and Observers

Multinational Force and Observers (MFO) er en fredsbevarende styrke som opererer i Sinaiørkenen i Egypt. MFO er en uavhengig internasjonal organisasjon, som driver med fredsbevarende arbeid mellom Israel og Egypt i henhold til fredsavtalen mellom de to landene.
Organisasjonen ble etablert for å overvåke iverksettelsen av Camp David-avtalen mellom Egypt og Israel og at landene overholdt avtalebestemmelsene. Fredsavtalen ble undertegnet 17. september 1978 og FN ble forespurt om å bidra med en fredsbevarende styrke i Sinai for å følge opp avtalens bestemmelser. Dette strandet på motstand i Sikkerhetsrådet, der Sovjetunionen truet med veto. I stedet ble Egypt, Israel og USA enig om å etablere en selvstendig organisasjon for å ivareta oppgavene og Multinational Force and Observers ble etablert ved en protokoll til fredsavtalen, inngått 3. august 1981. Organisasjonen har hovedkvarter i Roma, der generalsekretæren holder til, og regionkontor i Kairo og Tel Aviv.
Styrkens var operativ fra 25. april 1982. Samtidig startet Israel sin tilbaketrekning fra Sinai. MFOs første militære sjef var generalløytnant Fredrik Bull-Hansen. Tolv land bidrar til MFO. Soldater fra Australia, Canada, Colombia, Fiji, Frankrike, Italia, New Zealand, Norge, Storbritannia, Tsjekkia, Uruguay og USA tjenestegjør i Sinai. Per april 2015 rådde MFO over et personell på 1667 soldater.
Tidligere har Kjell Narve Ludvigsen vært Force Commander ved MFO.
Älskog (album)

Älskog er et musikkalbum med Grynet Molvig og Finn Zetterholm, utgitt i 1974. Alfred Janson deltar på denne utgivelsen.
Igbofolket

Igbofolket (tidligere Ibo; Ṇ́dị́ Ìgbò på igbospråket) er en etnisk folkegruppe i sørøstlige Nigeria. De snakker igbo, som omfatter ulike igboiske språk og dialekter, et flertall snakker også nigeriansk engelsk. Igbofolket er en av de største og mest innflytelsesrike etniske grupper i Nigeria.
I rurale områder i Nigeria er igboene hovedsakelig bønder. Deres viktigste avling er yam; festivaler blir holdt årlig for å feire høstingen. Andre viktige avlinger er maniok og taro.
Før den britiske koloniseringen var igboene en politisk fragmentert gruppe. Det var ulikheter i kultur som i kunstneriske uttrykk, tilsvarende også i holdninger og religiøs praksis. Ulike undergrupper ble organisert i klaner, slekt, tilknytning til landsbyer og dialekt. Det var ikke mange sentraliserte høvdingedømmer, arvelig aristokrati, eller kongeskikker, unntatt i kongedømmer som de i Nri, Arochukwu, Agbor og Onitsha. Dette politiske systemet endret seg betydelig under den britiske koloniseringen på 1800-tallet; eze (konger) ble innført i de fleste lokale samfunnene av Frederick Lugard som «sikkerhetskonger». Igboene ble også i stor grad kristne i koloniepoken. Chinua Achebes roman Things Fall Apart (Mønsteret rakner, 1958) er en av de mest kjente og populære romaner som omhandler igbokulturen og endringene i kolonitiden.
På midten av 1900-tallet utviklet igboene en sterk følelse av etnisk identitet, og konflikter med andre etniske grupper i Nigeria førte til at det igbodominerte østlige Nigeria søkte å løsrive seg fra Nigeria for å kunne opprette den uavhengige staten Biafra. Biafrakrigen brøt ut kort tid etter; 6. juli 1967 – 15. januar 1970. Med deres nederlag ble republikken Biafra en del av Nigeria på nytt. MASSOB, en sekterisk organisasjon som ble opprettet i 1999, fortsetter en ikkevoldelig kamp for en uavhengig igbostat.
Grunnet effektene av utvandring og den transatlantiske slavehandelen er det etterkommere av etniske igbobefolkninger i land som Kamerun og Ekvatorial-Guinea, foruten også utenfor Afrika. Det nøyaktige antallet av befolkningen utenfor Afrika er ikke kjent, men mange afroamerikanere i USA og i Karibia er etterkommere av igbofolket.
Gam Point

Gam Point er et kupert nes 2 nautiske mil sørøst for False Round Point på nordkysten av King George Island i Sør-Shetlandsøyene. Neset er et av nesene som ble kalt Pyritic eller Esther Island av den skotske geologen David Ferguson i 1913–14. Flyfoto fra området viste senere at det Ferguson hadde nedtegnet som en øy, i virkeligheten var et nes. Det ble navngitt av UK Antarctic Place-Names Committee i 1960. Ordet «gam» er det gamle sel- og hvalfangere kalte det når de samlet seg på et av fartøyene sine for en prat. Nærliggende Esther Harbour var en ankerplass som ofte ble benyttet av selfangere.
Leslie's Illustrated Weekly

Frank Leslie's Illustrated Newspaper, senere omdøpt til Leslie's Weekly var et amerikansk illustrert litteratur og nyhetsmagasin, grunnlagt i 1852 og utgitt frem til 1922. Det var et av flere magasiner startet av utgiveren og illustratøren Frank Leslie.
Gjennom flere tiår av sin eksistens, har Weekly trykt illustrasjoner og rapporter, først med tregravyr og daguerreotypier, senere mer mer avanserte former for gjengivelse, fotografier av John Browns raid mot Harpers Ferry og borgerkrigen til den spansk–amerikanske krigen og første verdenskrig.

Historie

Illustrated Weekly ble grunnlagt i 1852. John Y. Foster var den første redaktøren av Weekly som kom ut på tirsdager. Den første utgaven ble trykket i 30 eksemplarer. I 1897 hadde opplaget vokst til om lag 65 000 eksemplarer.
Etter Leslie's død i 1880 ble magasinet videreført av hans enke, kvinners stemmerett-kampanjeleder Miriam Firenze Leslie. Navnet var da blitt et veletablert varemerke, holdt seg også etter 1902, da den ikke lenger hadde forbindelse med Leslie-familien. Det fortsatte helt til 1922. Det tok ofte en sterkt patriotisk holdning og publiserte hyppig bilder av soldater og heroiske kamphistorier. Det ga også omfattende dekning til mindre krigerske hendelser som Klondike-gullrushet i 1897, dekket av San Francisco-journalisten John Bonner.
Blant forfattere som publiserte sine historier weekly var Louisa May Alcott, Harriet Quimby, H. Irving Hancock, Helen R. Martin, Eleanor Franklin Egan, og Ellis Parker Butler. Flere kjente illustratører arbeidet for publikasjonen, inkludert Albert Berghaus og Norman Rockwell som tegnet magasinets omslag i de siste år, og Fernando Mirando y Casellas.
Gjenlevende eksemplarer av magasinet oppnår gode priser av samlere og bladet anses å gi et levende bilde av amerikansk liv i løpet av de årene det ble publisert.
Astoria Energy kraftverk

Astoria Energy kraftverk er et varmekraftverk  i storbyområdet New York i det østlige USA. Anlegget har en installert produksjonskapasitet på 500 MW, fordelt på én blokk med 2+1 kogenerasjons gassturbiner. Operatør er energiselskapet North American Energy Services. Utstyret er vesentlig levert av General Electric og Alstom.
Kraftverket ble utbygd omkring årene 2000–2006. Brenselkilden er naturgass og fyringsolje.
Ingvild Stensland

Meritter

I 2005 og 2008 ble Stensland kåret til årets spiller i Toppserien. Hun har også blitt nominert til FIFA World Player of the Year flere ganger, men har aldri nådd helt opp.
George Adams

Norgesbesøk

Adams besøkte Kongsberg Jazzfestival i 1990.
Jack Cork

Internasjonal karriere

Under Sommer-OL 2012 i London deltok han for Storbritannia der laget hans ble utslått i kvartfinalen.